পরে রাজশাহী মহানগর পুলিশ সদর দপ্তরে আয়োজিত এক সংবাদ সম্মেলনে পুলিশ কমিশনার একেএম হাফিজ আক্তার বিএনপি মনোনীত মেয়র প্রার্থী মোসাদ্দেক হোসেন বুলবুলের গণসংযোগ কর্মসূচিতে ককটেল বিস্ফোরণের ঘটনায় জেলা বিএনপির সাধারণ সম্পাদক একেএম মতিউর রহমান মন্টুর সম্পৃক্ততা রয়েছে বলে দাবি করেন। মন্টু এ কথা নিজেই বিএনপির কেন্দ্রীয় সহ-দপ্তর সম্পাদক তাইফুল ইসলামের সঙ্গে ফোনালাপে আলাপ করেছেন বলে একটি অডিও রেকর্ডের বরাত দিয়ে পুলিশ কমিশনার জানান। তিনি বলেন, রাজশাহীর সুষ্ঠু নির্বাচন ব্যাহত ও প্রশ্নবিদ্ধ করার জন্য এবং ভোটারদের সহমর্মিতা পাওয়ার জন্যই পরিকল্পিতভাবে বিএনপির নির্বাচনী ওই গণসংযোগে নিজেরাই বোমা হামলা চালিয়েছে।